Макъамэ кадет корпус къызэIуах
ФокIадэм и 1-м екIуэкIа махуэшхуэхэм хыхьэу Кавказ Ищхъэрэм ГъуазджэхэмкIэ и къэрал институтым къыщызэIуахащ макъамэмкIэ кадет корпус. Абы щагъэхьэзырынущ дзэм хэтыну музыкантхэр.
Апхуэдэ еджапIэу къэралым тIу щыIэу аращ — Москварэ Налшыкрэ. Еджэныгъэм текIуэдэну мылъкур псори къэрал бюджетым къыхэкIынущ. НыбжьыщIэхэр макъамэмкIи адрей предметхэмкIи езыгъэджэнухэри, дзэ Iуэхум теухуауэ яхэтыну гъэсакIуэхэри яубзыхуащ.
Музыкант ныбжьыщIэхэм псалъэ гуапэкIэ, хъуэхъукIэ зыхуагъэзащ Урысей Федерацэм и Президентым и полномочнэ лIыкIуэу Кавказ Ищхъэрэ федеральнэ щIыналъэм щыIэ Белавенцев Олег, КъБР-м и Iэтащхьэ КIуэкIуэ Юрий, УФ-м щэнхабзэмкIэ и министрым и япэ къуэдзэ Аристархов Владимир сымэ.
Тхьэхущынэ Ланэ.
